Ir-Regolament tal-Kummissjoni (KEE) Nru 335/2003
tal-21 ta’ Frar 2003
jemenda Regolament (KE) Nru 2316/1999 sabiex iniżżel regoli dettaljati għall-applikazzjoni tar-Regolament tal-Kunsill (KE) Nru 1251/1999 li jistabbilixxi sistema ta’ appoġġ għall-produtturi ta’ ċerti uċuh tar-raba
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 li jistabbilixxi sistema ta’ appoġġ għall-produtturi ta’ ċerti uċuħ tar-raba [1], kif l-aħħar emendat bir-Regolament (KE) Nru 1038/2001 [2], u partikolarment l-Artikolu 9 tiegħu,
Billi:
(1) Ir-Regolament tal-Kummissjoni (KE) Nru 2316/1999 [3], kif l-aħħar emendat bir-Regolament(KE) Nru 327/2002 [4] iniżżel regoli dettaljati għall-applikazzjoni tar-Regolament (KE) Nru 1251/1999 bir-rispett għall-kondizzjonijiet fejn żoni għall-ċerti uċuħ tar-raba jinagħtaw bil-pagamenti u jniżżel il-kondizzjonijiet għaż-żamma
(2) Taħt ir-Regolament tal-Kunsill (KE) No 1017/94 ta’ 26 t’April 1994 li jikkonċerna l-qalba minn art li taqa’ taħt ucuħ tar-raba għall-biedja tal-bhejjem f’ammonti kbar fil-Portugal [5], kif emendat l-aħħar bir-Regolament (KE) Nru 2582/200 1 [6], daħlu applikazzjonijiet għall-qalba ta’ wesgħat ekwivalenti għal 29572 ettari. Għaldaqstant il-bażi taż-żona għandha tkun irranġata skond il-każ.
(3) Għat-tweġib ta’ l-applikazzjonijiet mill-Belġju, żoni b’bażijiet ġodda għandhom jiġu ffissati skond il-pjan reġjonalizzat ta’ l-Istat Membru konċernat.
(4) L-Istati Membri nnotifikaw ir-riżultati ta’ testijiet sabiex jiddeterminaw il-livelli ta’ tetrahydrocannabinol fil-varjetajiet ta’ qanneb miżrugħ fi 2002. Għandu jittieħed kont ta’ dawk ir-riżultati meta tkun qed tinkiteb il-lista tal-varjetajiet ta’ qanneb li fi snin tas-suq li ġejjin jikkwalifikaw għaż-żoni ta’ pagament u l-lista ta’ varjetajiet temporanjament aċċettati għal 2003/04, li jkunu jridu aktar eżamijiet matul dik is-sena tas-suq.
(5) Regolament (KE) Nru 2316/1999 għaldaqstant għandu jiġi emendat kif suppost.
(6) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2316/1999 huwa emendat kif ġej:
1. fl-Anness VI, id-dettalji mogħtija taħt it-testaturi "Belġju" u "Portugal" huma mibdula bid-dettalji mogħtija fl-Anness I t’hawnhekk;
2. l-Anness XII hu mibdul b’L-Anness II t’hawnhekk.
Artikolu 2
Dan ir-Regolament għandu jidħol fis-seħħ fis-seba’ jum wara li jkun gie ppubblikat fil-Ġurnal Uffiċjali ta’ l-Unjoni Ewropea.
Għandu jibda jgħodd mis-sena tas-suq 2003/2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Frar 2003.